No karno szkólnëch regionalistek pòtikô so dosc regùlarno (m.jin. w SP nr 85 miona ZKP) i dzejô w nim kòl 10 òsób. Nôleżniczkóm tegò klubù w ùszłim rokù ùdało sã zrobic kònkùrsë ò regionie, np. kònkùrs żëwégò słowa (krôsomówczi) „Wielcy tej ziemi”, w chtërnym dzecë mògłë òpòwiadac ò pòstacach taczich, jak Damroka, córka Swiãtopôłka Wiôldżégò, Małgòrzata, córka Sambora II, czë Heweliusz. Dlôcze prawie cësk na òratorsczé kònkùrsë? Barbara Kùrkòwskô tłómaczi to tim, że: uczniowie mają okazję coś mówić i opowiadać, a nie ciągle tylko pisać testy. Taki konkurs to przygotowanie w ogóle do wystąpień publicznych. Latos we Gduńskù téż mdą pòsobné taczé kònkùrsë, m.jin.: zatitlowóny „Królowie, królowe i książęta w Gdańsku” czë III Wòjewódzczi Kònkùrs „Baśnie i legendy kaszubskie”, jaczégò finał mdze 19 strëmiannika 2015 rokù w SP nr 82 w Gduńskù-Klukòwie.